বিজ্ঞাপনে তাঁদের জুটি ইতিমধ্যেই ‘হিট’! এবার শোনা যাচ্ছে, জোয়া আখতারের পরবর্তী ছবিতে দেখা যেতে পারে আলিয়া ভট্ট এবং রণবীর সিংহকে। জোয়ার সঙ্গে আলিয়ার বেশ কয়েকবার মিটিং হয়ে গিয়েছে এর আগেই। তখন আলিয়ার জন্য মনমতো চরিত্র খুঁজে পাচ্ছিলেন না পরিচালক।

দিল ধড়কনে দো’র পরে জোয়ার সঙ্গে ভালমতো বন্ধুত্ব হয়ে যায় রণবীরেরও। কাজেই অদূর ভবিষ্যতে আলিয়া-রণবীরের ‘ফ্রেশ’ জুটিকে পরদায় দেখতে পাওয়ার সম্ভাবনা ভালই! আপাতত ‘কপূর অ্যান্ড সন্‌স’এর সাফল্য উপভোগ করছেন আলিয়া। আর রণবীর ব্যস্ত ‘বেফিকরে’র শ্যুটিংয়ে। দেখা যাক, দর্শকের ইচ্ছেপূরণ হয় কি না!